kardosdrur/scandi-wiki huggingface dataset:
Sofiegården

Sofiegården var en ejendom på Christianshavn beliggende på hjørnet af Sofiegade og Dronningensgade. I dag er det navnet på et kollegium på samme grund.

Den gamle ejendom 
I 1965 var ejendommen ejet af "Danske Andelslejligheder af 1954" og saneringsmoden, men planerne for de nye andelslejligheder var ikke færdige og bygningen stod derfor tom. Med boligselskabets godkendelse flyttede nogle unge ind i huset, som de officielt brugte som lager. De gav stedet navnet Republikken Sofiegården. Ud over at betale 100 kr. om måneden til boligselskabet, satte beboerne to forhuse i stand. Der blev desuden revet nogle ubrugelige baghuse ned og pladsen hvor de havde stået blev brugt af mange i kvarteret.

I Københavns Kommunes arkiv står der, at ejeren, Danske Andelslejligheder af 1954, havde bedt Kongens Foged om hjælp til at sætte beboerne ud, men at beboerne havde nægtet. Herefter hjalp politiet med at rydde husene, så de kunne blive revet ned. Det skete den 28. februar 1969.

En anden version fortæller Dorrit Kampmann, som var med i bestyrelsen for Sofiegården. Hun forklarer i et interview, at beboerne prøvede at forhandle sig på plads med kommunen for at få tilladelse til at bo der indtil den endelige nedrivning. Men boligborgmester Edel Saunte var urokkelig, og det var på hendes ordre, at politiet stormede to af husene i karréen i februar 1969.

Beboerne boede i Republikken Sofiegården indtil 1970, hvor de sidste huse blev stormet af politiet og revet ned. Det alternative miljø omkring Sofiegården var op til dannelsen af bandet Gasolin' en vigtig inspiration for flere medlemmer af orkestret.

Nogle af beboerne fortsatte husbesættelserne på Nørrebro og Vesterbro: Stengården, Jægergården, Hudegården og mange flere. De blev senere kaldt slumstormerne. Andre var med i oprettelsen af fristaden Christiania i årene fra 1969-1971. Og en mindre gruppe deltog i nyopførelsen af kollegiet Sofiegården i samarbejde med Box 25, arkitekter og a-69, bygherreselskab.

Kollegiet 
Efter nedrivningen blev kollegiet Sofiegården opført 1970-72 i en postmoderne stil ved Box 25 Arkitekter. Sammen med den fredede ejendom Steinfass' Gård, Overgaden oven Vandet 32, rummer kollegiet Sofiegården 156 overvejende små lejligheder med mange fællesfaciliteter samt en vuggestue.

Kilder 
 Borgerrepræsentationens Forhandlinger, 1968-69, bd. 3 s. 3138-39.

Eksterne henvisninger 
 Kollegiet Sofiegårdens hjemmeside

Christianshavn
Forsvundne bygninger, konstruktioner og anlæg i København
Kollegier i København
Tetraphidopsida

Tetraphidopsida er en klasse inden for mosserne. Der er kun en enkelt orden inden for denne klasse. 

 Tetraphidales 
Tetraphidales tilhørte tidligere klassen Bryopsida.

Klassificering

Noter 

Planter i Danmark
Rivers

Rivers er en delstat som er beliggende i Nigerdeltaet i den sydøstlige del af Nigeria. Delstaten Bayelsa indgik frem til 1996 i Rivers, men dannede da sin egen delstat.

Rivers grænser mod syd til Atlanterhavet, mod nord til delstaterne Imo, Abia and Anambra mod øst til Akwa Ibomog mod vest til Bayelsa og Delta. Befolkningen i Rivers tilhører hovedageligt tre etniske grupper: Igbo, Ijaw, og Ogoni.

Delstaten består hovedsageligt af tropisk regnskov og mangrovesumpe i deltaet.

Økonomi 
Delstaten Rivers har en af de stærkeste økonomier i Nigeria, hovedsagelig baseret på olie. Staten har to store olieraffinaderier, to store havne, lufthavne og forskellige industriområder især i deltatens hovedstad Port Harcourt.

Brandkatastrofe i 2012 

12. juli 2012 blev mindst 95 mennesker dræbt, som følge af en trafikulykke med en tankbil på den øst-vestgående vej ved Okogbe. Mange af ofrene forsøgte at opsamle udløbet benzin, da tankbilen brød i brand.

Eksterne kilder og henvisninger 

 Delstatens officiella webbplats 
 Rivers på Store norske leksikon, læst 9. november 2010

Nigerias delstater
Bey

Bey (også stavet bej, beg og beigh) var en fyrstetitel af tyrkisk oprindelse med betydningen "leder". I det Osmanniske Rige brugtes ordet som betegnelse for guvernørerne i de store provinser af riget, senere også lavere tjenestemænd. Senere er ordet mest brugt som en ærestitel, der svarer til den engelske sir og mister.

Referencer

Osmanniske Rige
Titler
Skanderbegs segl

Skanderbegs segl er en seglstampe som ejes af Nationalmuseet, beskrevet af arkæologen Peter Pentz. Ifølge sin græske indskrift har den tilhørt en konge og kejser Alexandros, hvilket af visse tolkes direkte som at den har tilhørt den albanske nationalhelt Skanderbeg, men den er sandsynligvis først fremstillet efter hans død.

Der kendes pt. ingen eksempler på at seglstampen har været brugt på dokumenter i Italien, Albanien, Grækenland/Byzans eller Tyrkiet, eller nogen andre steder. Stampen blev købt til den danske konge i 1634, var senere i privateje og blev anskaffet af Nationalmuseet i 1839. Seglets oprindelse og brug er således historisk meget tvivlsom. Den mest fremherskende teori er at den er fremstillet efter Skanderbegs død med henblik på at gøre krav på det tidligere byzantinske område.

På seglet er i midten den byzantinske tohovedede ørn (gr. ΔΙΚΕΦΑΛΟΣ ΑΕΤΟΣ, ofte på dansk fejlagtigt kaldet dobbeltørn) som herefter blev kopieret fra det Byzantinske Rige og optaget i det albanske rigsvåben. Inskriptionen er i sagens natur spejlvendt og skriver: 
ΒΑΣΙΛΕΥΣ.ΑΛΕΞΑΝΔΡΟΣ.ΕΛΕΩ.ΘΥ.ΑΥΤ.ΡΩΜΕΙ.ΟΜΕΓ.ΑΥΘ.ΤΟΥΡ.ΑΛΒ.ΣΕΡΒΙ.ΒΟΥΛΓΑΡΙ.

På dansk ordret oversat: "Kong.Alexander.Af Guds nåde.Kejser over romerne (betød på daværende tidspunkt grækerne i det Byzantinske Rige), Den Store.Hersker (over).Tyrkerne.Albanerne.Serberne.Bulgarerne". (De fleste af ordene i den græske tekst er forkortede på seglstampen).

Det skal nævnes at teksten er på grammatisk forkert græsk, hvor "romerne, tyrkerne osv" på korrekt græsk skal være i genitiv men her er i nominativ. Endvidere er stavningen forkert da endelsen i nominativ pluralis er OI men her kun ender på I. Der er derfor næppe tvivl om at seglet i hvert fald ikke kan være byzantinsk, da det i så fald utvivlsomt ville være skrevet korrekt. Dette taler også for at der er tale om en senere fremstilling. Endelig kan det nævnes at Alexander den Store også ved visse lejligheder kaldte sig "grækernes konge og kejser".

Eksterne henvisninger 
 Kultursociolog Bjørn Andersen Skanderbegs segl, hentet 6. april 2018

Albaniens historie
Tetraphidales

Tetraphidales er en orden af mosser. Der er kun en enkelt familie. 

 Tetraphidaceae

Kilder 
 Bernard Goffinet – Bryology (and Lichenology) Systematik

 
Mosordener

de:Tetraphidales
en:Tetraphidales
Tetraphidaceae

Tetraphidaceae er en familie af mosser med kun to slægter. Den ene findes i Danmark.

 Tetraphis

Kilder 
 Mogensen, G.S. & Goldberg, I. Danske navne for Tørvemosser, Sortmosser, og Bladmosser der forekommer i Danmark, 2005. PDF-dokument

Mosfamilier
Tetraphidales
Tetraphis

Tetraphis (Firtand) er en slægt af mosser med 2 arter. Den ene findes i Danmark. Navnet Tetraphis kommer af græsk tettares 'fire'.

 Alm. Firtand Tetraphis pellucida

Kilder 
 Smith, A. J. E. The Moss Flora of Britain and Ireland, 2004, Cambridge University Press, 
 Mogensen, G.S. & Goldberg, I. Danske og latinske navne for mosser, der forekommer i Danmark, 2005. pdf-dokument

Mosslægter
Tetraphidales
Hyrdeøkse

Hyrdeøksen (, , , , , ) er en lang tynd let økse, der brugtes af hyrder i Karpaterne, især i Slovakiet, Tjekkiet, Polen, Ukraine og Ungarn . En hyrdeøkse var både et værktøj og en stok, der kunne bruges som en let våben. Hyrdeøksen har symbolsk historisk og kulturel betydning og bruges stadig som en rekvisit i mange traditionelle danse, f.eks odzemok.

Histrorisk anvendelse 

I Ungarn blev modificerede hyrdeøkser brugt som våben i middelalderen, den anvendtes blandt andet i 1700-tallet i Rákócziopstanden mod habsburgerne. I 16 og 1700-tallet anvendte den ungarske kurucleder Imre Thököly og hans soldater hyrdeøkser som våben. Ungarske hyrder i de nordlige regioner brugte også øksen som et redskab.

Nutidig brug 

Hyrdeøkser laves stadig og sælges som souvenir og til dekorative formål og indgår som rekvisit i mange traditionelle danse. Indimellem ses ældre mænd på landet bruge hyrdeøkser som spadserestokke. De anvendes sjældent som værktøj eller våben.

Kilder

Eksterne henvisninger 

Økser
Kultur i Polen
Kultur i Ungarn
Kultur i Ukraine
Kultur i Slovakiet
Saab BioPower

Saab BioPower var Saabs brændstofsystem til bioætanoldrevne motorer.

Motorerne kan køres på benzin/ætanol-blandinger med op til 85% ætanol, også kaldet E85, og har fandtes siden 2005. Sammen med en turbolader kan motor og brændstofsystem tage vare på det højere oktantal i ætanol, hvormed en Saab 9-5 med B205 BioPower-motor ydede 110 kW (150 hk) på benzin og 132 kW (180 hk) på E85. Lignende effektøgning var muligt med B235-motoren, hvor benzin gav 185 hk og E85 210 hk.

På Stockholm Motor Show 2006 viste Saab en BioPower-hybridmotor, som kombinerede en BioPower-motor med en elmotor.

I 2007 introduceredes motoren 1.8t BioPower, som var en 2,0-litersmotor med lavtryksturbo, i Saab 9-3. Når motoren køres på benzin yder den 150 hk, og på E85 175 hk. Samtidig med introduktionen af denne motor blev sangen Release me skrevet som musik til reklamefilmen.

BioPower
Motorteknologi
Transskription (sprog)

Transskription i den sproglige forstand er systematisk repræsentation af sprog i skriftlig form. Kilden kan enten være ytringer (tale) eller allerede eksisterende tekst i et andet skriftsystem, selv om nogle sprogforskere mener kun førstnævnte er transskription.

Transskription bør ikke forveksles med oversættelse, der betyder at repræsentere betydningen af en kildetekst på et målsprog (f.eks oversætte betydningen af en engelsk tekst til spansk), eller med translitteration, som betyder at repræsentere en tekst fra et skriftsystem i et andet (f.eks. translittering af en kyrillisk tekst i det latinske skriftsystem).

Transskription som teori 
At udrede det talte sprog i skrevet tekst er ikke så nemt som det ofte antages. Det skrevne sprog er en idealisering, der udgøres af et begrænset antal specifikke symboler. Det talte sprog er omvendt et kontinuerligt fænomen, med et ubegrænset antal komponenter og kommunikationsmåder. Der er intet forudbestemt system for at adskille og klassificere disse komponenter, og som konsekvens af dette, er der ingen fastlagt måde at omdanne disse komponenter til det skrevne sprog. 

Faglitteraturen er relativt samstemmig i at understrege pointen, at der ikke findes nogle neutrale transskriptionsmetoder. Der er ikke - og kan ikke - være et neutralt system til transskription. Viden er sociokulturel og påvirker transskriptionen. Dette er derfor også indeholdt i transskriptionen. (Baker, 2005).

Skriftsystemer
Tour Down Under 2012

Tour Down Under 2012 var den 14. udgave af cykelløbet Tour Down Under. Det blev arrangeret fra 17. til 22. januar 2011. Løbet har plads på UCI World Tour 2012.

Etaper

1. etape 

17. januar 2012 — Prospect til Clare, 149.3 km

2. Etape 
18. januar 2012 — Lobethal til Stirling, 148 km

3. Etape 
19. januar 2012 — Unley til Victor Harbor, 134.5 km

4. Etape 
20. januar 2012 — Norwood til Tanunda, 130 km

5. Etape 
21. januar 2012 — McLaren Vale til Old Willunga Hill, 151.5 km

6. Etape 
22. januar 2012 — Adelaide (criterium),90 km

Kilder

Eksterne henvisninger 

 Officielle side

UCI World Tour 2012
2012
Stubpølsekapsel

Stubpølsekapsel (Herzogiella seligeri), ofte skrevet stub-pølsekapsel, er et ret almindeligt mos i Danmark på træstubbe i skove. Arten er opkaldt efter den schlesiske præst og botaniker Ignaz Seliger (1752-1812).

Kilder 
 Andersen, A.G. et al. Den danske mosflora. I. Bladmosser, 1976, Gyldendal, .
 Jenssen, J. Ordbog for Gartnere og Botanikere, 1944, G.E.C. Gads Forlag, København.

Eksterne henvisninger 

Hypnaceae
Planter i Danmark
Hjemmeværnets Anciennitetstegn

Hjemmeværnets Anciennitetstegn er et dansk fortjensttegn benyttet af Hjemmeværnet og blev indstiftet 25. november 1973. Fortjensttegnet tildeles medlemmer af Hjemmeværnet der har gjort frivillig tjeneste i 25 år og tildeles af Hjemmeværnsledelsen.
Der findes yderligere tre grader af dette tegn der hver tildeles efter et antal års frivillig tjeneste:
 Hjemmeværnets 40 års anciennitetstegn (indstiftet 6. september 1988)
 Hjemmeværnets 50 års anciennitetstegn (indstiftet 12. april 2000)
 Hjemmeværnets 60 års anciennitetstegn (indstiftet 2009)
 Hjemmeværnets 70 års anciennitetstegn (indstiftet 2019)

Medaljen er præget i sølv og på adversen er der et tryk af en egekrans der indrammer en krydset økse og maskinpistol samt en hånd holdende en fakkel og øverst en kongekrone. På reversen er der indgraveret teksten "For frivillig tjeneste i Hjemmeværnet". Medaljen er ophængt i et marineblåt krydsbånd med fire smalle hvide striber, to lyseblå striber og en bred grøn stribe.

Referencer

Eksterne links 
 retsinformation.dk: Cirkulære om tildeling af Hjemmeværnets anciennitetstegn
 Hjemmeværnet.dk: Medaljer og tegn 
 Skibden.dk Hjemmeværnets anciennitetstegn

Ordener, dekorationer og medaljer fra Danmark
Anciennitetstegn
Etableret i 1973
Hypnaceae

Hypnaceae er en familie af mosser. Otte af de cirka 65 slægter findes i Danmark.

 Calliergonella
 Herzogiella
 Homomallium
 Hypnum

 Platydictya
 Ptilium
 Pylaisia
 Taxiphyllum

Kilder 
 Mogensen, G.S. & Goldberg, I. Danske navne for Tørvemosser, Sortmosser, og Bladmosser der forekommer i Danmark, 2005. PDF-dokument
 Bernard Goffinet – Bryology (and Lichenology) Systematik

Mosfamilier
Hyundai Heavy Industries

Hyundai Heavy Industries Co., Ltd. (HHI)() er en sydkoreansk industri- og ingeniørvirksomhed, som bl.a. er verdens største skibsbygger. Koncernen har hovedsæde i Ulsan, Sydkorea og er et datterselskab til det store Hyundai Heavy Industries Group-konglomerat (chaebol). Koncernen favner bredt indenfor syv forretningsdivisoner og udover skibe fremstilles bl.a. entreprenørmaskiner, vindmøller, solceller, motorer og industrianlæg.

Divisioner 
Skibsbygning
Offshore & Ingeniørvidenskab
Industri anlæg & Ingeniørvidenskab
Motor og maskiner
Elektro-elektriske Systemer
Konstruktionsudstyr
Grøn energi

Kilder

Eksterne henvisninger 
 Hyundai Heavy Industries (HHI) English website
 Hyundai Heavy Industries (HHI) Korean website
 HHI Construction Equipment Division
 HHI Electro-electric System Division
 HHI Engine&Machinery Division

Heavy Industries
Fotovoltaikproducenter
Vindturbineproducenter
Fremstillingsvirksomheder fra Sydkorea
Ulsan
Etableret i 1972
Skibsbyggerivirksomheder
Samsung Heavy Industries

Samsung Heavy Industries eller SHI() (koreansk: 삼성중공업, Hanja: 三星重工業) er en sydkoreansk industri- og ingeniørvirksomhed, som er blandt verdens tre største skibsbyggere. Selskabet er et datterselskab til Samsung-koncernen, der er Sydkoreans største. SHI fokuserer primært på skibsbyggeri, offshore flydere, portalkraner, digitale enheder til skibe og andre konstruktions- og ingeniørprodukter.

SHI har fabrikker i såvel hjemlandet som udlandet. De omfatter skibsblok-fabrikker i Ningbo og Rongcheng i Kina. Geoje Skibsværft er Samsungs største i Sydkorea.

Historie 
Samsung Heavy Industries blev etableret i 1974, da virksomhedens Changwon-fabrik åbnede. SHI opkøbte snart Woojin og byggede Geoje skibsværftet. Senere blev Daesung Heavy Industries opkøbt i 1983.

Siden årtusindskiftet har Samsung også bygget store passagerskibe. I 2009 indgik SHI en kontrakt om at bygge et nyt cruise-skib ved navn Utopia, som bliver det største passagerskib bygget i Asien.

Kilder

Eksterne henvisninger 
 Samsung Heavy Industries – website
 Samsung Global website

Heavy Industries
Virksomheder i Seoul
Fremstillingsvirksomheder fra Sydkorea
Etableret i 1974
Vindturbineproducenter
Skibsbyggerivirksomheder
Maria Farandouri

Maria Farandouri (eller Maria Farantouri, , født i Athen 28. november 1947) er en græsk sanger der er kendt i hele verden. Hun har udgivet mere end 50 soloalbums og har arbejdet sammen med bl.a. Mikis Theodorakis og Zülfü Livaneli.

Diskografi 

 1966 I ballada tou Mauthausen (The Mauthausen Ballad) (Mikis Theodorakis – Iakovos Kambanellis) 
 1970 Katastasi Poliorkias, (State of Siege) (Mikis Theodorakis – Rena Chatzidaki)
 1971 Theodorakis diefthini, Theodorakis 2 (Theodorakis Conducts Theodorakis 2) 
 “Romancero Gitano” & “Mythology” (Mikis Theodorakis – Federico Garcia Lorca & George Seferis) 
 1971 John Williams & Maria Farantouri: Theodorakis Songs of Freedom 
 “Romancero Gitano” – 3 Songs (Mikis Theodorakis – Federico Garcia Lorca e.a) 
 1974 Mikis Theodorakis & Maria Farantouri (Mikis Theodorakis – different poets) 
 1974 Greek popular music 
 1974 Arkadia 6 & 8 (Mikis Theodorakis – Mikis Theodorakis & Manolis Anagnostakis )
 1974 I Ellada tou Miki Theodoraki (Greece of Mikis Theodorakis) Mikis Theodorakis – different 
 1975 O ilios ke o Chronos (Sun and Time) Mikis Theodorakis – Mikis Theodorakis 
 1975 I megali agripnia Eleni Karaindrou – K.H.Myris 
 1975 Canto General Mikis Theodorakis – Pablo Neruda 
 1975 Ta negrika , Manos Loisos – Yannis Negrepontis 
 1977 Tragoudia diamartirias, Victor Jara, Violetta Parra, Carlos Puebla, Franco Corliano and others 
 1979 Farantouri sings Bertolt Brecht, Hans Eisler & Kurt Weill – Bertolt Brecht 
 1979 I gitonies tou kosmou, Mikis Theodorakis – Yannis Ritsos 
 1979 Ligo akoma – Lieder aus Griechenland, forskellige kunstnere
 1979 Maria Farantouri Live 
 1980 I agapi ine o fovos (The Love Is the Fear) ,Michalis Grigoriou – Manolis Anagnostakis 
 1980 I epochi tis Melissanthis, Manos Chatzidakis – Manos Chatzidakis 
 1981 Canto General, Mikis Theodorakis – Pablo Neruda 
 1981 O epivatis, Mikis Theodorakis – Kostas Tripolitis 
 1982 Maria Farantouri sings Zülfü Livaneli, Zülfü Livaneli – Lefteris Papadopoulos & Nazim Hikmet 
 1984 Maria Farantouri Söylüyor (Live), Zülfü Livaneli – Lefteris Papadopoulos & Nazim Hikmet 
 1985 Maria Farantouri Live in Olympia Paris 
 1988 Skotini mitera, Manos Chatzidakis – Nikos Gatsos 
 1990 Greatest Hits 
 1991 17 Songs, Vangelis, Nicola Piovani, Michel Legrand, Lucio Dalla, Kurt Weill and others – Leo Brouwer 
 1994 Veatriki stin odo Miden (Beatrice on the Zero Street), Mikis Theodorakis – Dionissis Karatzas 
 1995 Maria Farantouri sings Lucio Dalla, Lucio Dalla – G. Spyropoulos 
 1996 I Maria Farantouri tragouda Miki Theodoraki, Mikis Theodorakis – various 
 1996 Otan petane i gerani – Wenn die Kraniche ziehen, various

Musikere fra Grækenland
Personer fra Athen
Sogo shosha

betyder generelle handelsvirksomheder, en forretningsform der er unik for Japan, og de handler en lang række af produkter og materialer. Udover handel har de historisk fungeret som investeringsbanker og private kapitalfonde. Sōgō shōsha kan snarere forklares som en forretningsfilosofi end en visuel model. Se Yoshino og Lifson for en kortfattet historie og diskussion.

De syv største sōgō shōsha er Mitsubishi Corporation, Mitsui & Co., Sumitomo Corporation, Itochu, Marubeni, Toyota Tsusho og Sojitz. Tilsammen driver de ca. 1.110 kontorer i over 200 byer omkring i verden. Desuden beskæftiger de mere end 20.000 højtuddannede specialister (personer med i gennemsnit over 15 års erfaring).

Sōgō shōsha gør forretninger indenfor general handel. På den ene side leverer de store mængder varer fra store producenter eller grossister til mindres grossister og detailhandler. På den anden side agerer de som en en international salgsstyrke for mellemstore- og små virksomheder som ikke selv har kræfterne til at eksportere. De fungerer ofte som bindeled, når der indgås kontrakter med store konsortier, lige fra byggeri af indkøbscentre til jernbaner eller andre ejendomsinvesteringer. 

Det unikke ved sōgō shōsha er deres størrelse, form, adgang til at opnå informationer og funktionelle forskellighed. En sōgō shōsha er en økonomisk organisation, hvis funktioner er gearet til at distribuere i stor skala, udføre komplekse transaktioner og til lave omkostninger. Sōgō shōsha-handlere er centrale i Japans økonomiske formåen, de håndterer halvdelen af landets eksport og to-tredjedele af importen.

Kilder 

Japans økonomi
Handelsvirksomheder fra Japan
Du glade verden

Du glade verden er det niende studiealbum af den danske pop rock-gruppe Kim Larsen & Kjukken. Albummet udkom den 19. november 2012 på Medley Records, og er gruppens første album med originale sange siden Gammel hankat fra 2006.

Albummets titel er et udtryk Kim Larsens hørte de voksne sige i sit barnsdomskvarter, Nordvest i København: "Når noget er fuldstændig vanvittigt, så siger man det. Det er jo også en vanvittig verden, vi lever i. Men det er jo også en cadeau til verden – at man elsker den alligevel, på godt og på ondt. Du kan sige, at titlen er et tilgivende, men samtidig desperat opråb".

Du glade verden er produceret af Mads Haugaard, broderen til bassist Jesper Haugaard. Albummet er optaget i bandets øvelokale i Odense og i København i Mads Haugaards studie. Albummets cover er malet af filminstruktør Erik Clausen, og blev oprindeligt designet til en serie af kunst-plastikposer fra Irma i 1970'erne. Ifølge pladeselskabet understreger motivet "på smukkeste vis albummets tvetydige titel og pladens stemning og tematik generelt." Singlen "Her står jeg" udkom den 27. januar 2012. Albummets regulære førstesingle, "Sød symfoni" blev udgivet den 15. oktober 2012, og er en "hyldest til kærligheden og livet, hvor hjerte rimer på smerte uden, at det bliver hverken banalt eller klichéfyldt." Den næste single, "Bare for at gøre en forskel" udkom den 21. januar 2013.

Albummet debuterede på førstepladsen af album-hitlisten med 9643 solgte eksemplarer i den første uge. I midten af december 2012 blev Du glade verden certificeret dobbelt platin for 40.000 solgte eksemplarer. Albummet var det fjerde mest solgte album i 2012, med 41.822 solgte eksemplarer.

Spor 

Noter
 "Så meget jord" er skrevet frit efter Leo Tolstoj.
 "Den gyldne middelvej" er skrevet med tak til Salvatore Quasimodo.

Medvirkende 
 Kim Larsen
 Karsten Skovgaard
 Jesper Haugaard
 Jesper Rosenqvist
 Mads Haugaard – producer, mixer, programmering, kor, diverse instrumenter
 Per Sunding – ekstra indspilninger (spor 2 og 3)
 Björn Engelmann – mastering
 Poul Bruun – executive producer

Kilder 

Kim Larsen & Kjukken-album
Album fra 2012
Mitsui & Co.

Mitsui & Co.(, OSE: 8242, ), også kendt som Mitsui Bussan er en af Japans største handelsvirksomheder (sogo shosha) og en del af Mitsui-koncernen. Forretningområderne dækker bl.a. energi, maskiner, kemikalier, fødevarer, tekstiler, logistik og finans.

Historie 
Virksomheden er etableret i 1876 med i alt 16 medlemmer inklusiv grundlæggeren Takashi Masuda. Før Edo-perioden har Japans handel domineret af udlændinge, men det blev ændret med Japans voksende handelsvirksomheder. Ved udgangen af 2. verdenskrig var virksomheden en dominerende handelsgigant, men den blev opløst af de Allierede. I 1947 besluttede en tidligere medarbejder Tatsuzo Minakami at genetablere virksomheden. Senere da international handel blev et væsentligt element i Japans økonomi, så begyndte Mitsui også at foretage forskellige internationale investeringer, som i dag udgør de primære forretninger.

Forretningsområder 
 Jern- & stålprodukter
 Mineraler & Metaller
 Infrastruktur-projekter
 Automobiler
 Marine & Luftfart
 Kemikalier
 Energi
 Fødevarer
 Informationer, Elektronik og telekommunikation
 Forbrugerhandel
 Finansielle markeder
 Transport logistik

Referencer

Eksterne henvisninger 
 Officielle side

Virksomheder i Tokyo
Mitsui
Handelsvirksomheder fra Japan
Mitsubishi Corporation

() er Japans største handelsvirksomhed (sogo shosha) og en del af Mitsubishi keiretsu. Mitsubishi Corporation beskæftiger over 50.000 medarbejdere i syv forretningsenheder. Virksomheden er bl.a beskæftiget indenfor finans, bank, energi, maskiner, kemikalier og fødevarer.

Forretningsenheder 
Mitsubishi Corporation forretninger er opdelt i syv enheder:
 Forretningsudvikling
 Industriel finansiering, logistik og koncernudvikling
 Energiforretninger
 Metaller
 Maskiner
 Kemikalier
 Fødevarer

Eksterne henvisninger 
 Officielle website

Kilder 

Corporation
Etableret i 1954
Handelsvirksomheder fra Japan
Virksomheder i Tokyo